Rieko Nakaqava

– Yaponiya uşaq yazıçısı. "Quri və Qura" şəkilli kitab seriyasının müəllifidir.

 Həyatı 
Rieko Nakaqava 1935-ci ildə Yaponiyanın Hokkaydo prefekturasının Sapporo şəhərində doğulmuşdur. Uşaq bağçası müəllimi işlədiyi dövrdə yazıçılığa başlamışdır.

1962-ci ildə "No No Uşaq bağçası" adlı ilk uşaq kitabını nəşr etdirmişdir. Kitab Şiqeru adlı uşaq bağçası oğlanının hekayələrindən bəhs edir. 1963-cü ildə əsas əsəri olan "Quri və Qura" kitab seriyası nəşr olunmağa başlamışdır. İki əkiz siçandan bəhs edən kitab 14 dilə tərcümə olunmuş və 13 ölkədə nəşr olunmuşdur. Kitab, xüsusilə, Çin və Cənubi Koreyada populyar olmuşdur.

Nakaqava 1988-ci ildə "Studio Ghibli" tərəfindən istehsal olunmuş "Qonşum Totoro" anime filminin açılış mahnısı olan "Sanpo" (ingilis dilində adı "Hey Let's Go") mahnısını yazmışdır.

Nakaqavanın kiçik bacısı və illüstrator Yuriko Yamavaki "Quri və Qura" və bacısının digər hekayələri üçün illüstrasiyalar çəkmişdir. Onlar uşaqlarda həssaslığın və təxəyyülün inkişafında verdikləri töhfələrə görə 2013-cü ildə Kikuçi Kan mükafatını qazanmışdırlar. Yamavaki 2022-ci ilin sentyabrında ölmüşdür.

 Ölümü 
Nakaqava 14 oktyabr 2024-cü ildə Tokioda yerləşən bir xəstəxanada 89 yaşında ölmüşdür.

 İstinadlar 

 Xarici keçidlər 
 Hayao Miyazaki və Rieko Nakaqava "Quri və Qura" haqqında danışırlar

Kateqoriya:Yaponiyanın uşaq yazıçıları
Kateqoriya:Yaponiyanın qadın yazıçıları